Vermeende bylmoordenaar weer in hof | Maroela Media
'n Man van Orange Farm wat glo erken het dat hy drie van sy familielede met 'n byl vermoor het, verskyn Dinsdag weer in die Vereeniging-streekshof.
Die saak is verlede Dinsdag uitgestel om hom die geleentheid te bied om aansoek te doen vir regshulp.
Tydens sy vorige verskyning het die staat die hof ingelig dat die man vir sielkundige ondersoek gestuur moet word. Die beskuldigde het egter in reaksie hierop gesê: "Ek is reg. Ek het nie 'n geestelike siekte nie. Kan ek nou maar skuldig pleit?"